JUMAL KÕNELEB
Tere jälle!
Täna räägime teemal, mis mind väga innustab.
Sellest ei kuule sageli,
aga see käib jällegi meie imelise Issanda kohta.
See on osa Tema loomusest.
Kirjas Roomlastele 10:12 öeldakse:
"Issand on rikas kõikide heaks, kes teda appi hüüavad."
Soome keelses tõlkes: "rikas andja kõikide heaks".
Jumal tahab anda, Talle meeldib anda.
Seda omadust on näha kogu Piiblis. Jumal on hea ja rikas andja igaühele.
Psalmid 85:13 "Issand annab head"
Nüüd leidsid küll hea kirjakoha!
"Issand annab head ja meie maa annab oma lõikuse."
Psalmid 91:11
"Sest tema annab oma inglitele sinu pärast käsu
sind hoida kõigil su teedel."
Psalmid 103:3
"Tema annab andeks kõik su ülekohtu,
tema parandab kõik su tõved."
Psalmid 111:5
"Ta annab toidust neile, kes teda kardavad,
ta peab igavesti meeles oma lepingut."
Psalmid 144:2
"Tema, kes on mu heldus ja mu mäelinnus,
mu kindel varjupaik ja mu päästja,
minu kilp ja see, kelle juures ma pelgupaika otsin;"
Õpetussõnad 2:6 "Sest Issand annab tarkuse,
tema suust tuleb tunnetus ja arukus."
Viimasena veel Jesaja 40:29
"Tema annab rammetule rammu ja jõuetule jõudu."
Otsisin sõnu "Issand annab", "Jumal annab", "Ta annab".
Neid oli Piiblis sadu. - Kindel see!
See tõesti on Issanda üks omadusi - Ta on andja.
Muidugi. Jumal on ju hea. Tema on armastus.
Ta on juba loomu poolest andja.
Mõtle kasvõi kuldsalmile Johannese 3:16,
mis on tuntud minievangeeliumina. Seal tuleb see eredalt esile.
"Sest nõnda on Jumal maailma armastanud."
Kui palju Ta siis on maailma armastanud?
"...et ta oma ainusündinud Poja on andnud."
Jumal andis kõige parema, andis oma ainusündinud Poja.
Andis meile kõige hinnalisema kingituse.
See räägib Jumala südamest. Jumal on tõepoolest andja.
Nagu kirjas Roomlastele öeldi,
Ta on ka rikas andja igaühele, kes Teda appi hüüavad.
Me näeme, et Jeesus ise on meile antud kingitusena.
Jumal on andja ja Ta annab meile oma parima.
Ta annab meile kingitusi.
Seda, et Jeesus on kingitus, öeldakse kirjas Efeslastel 5:2
"Ja käige armastuses,
nõnda nagu Kristus meid on armastanud
ja on iseenese loovutanud meie eest anniks ja ohvriks,
magusaks lõhnaks Jumalale."
Jumal andis kõige väärtuslikuma - oma Poja
ja Jeesus andis iseenda meie eest kingitusena.
Uurisin Jumala andja loomust ja kingitusi, millest Piibel räägib
ja mida me oleme juba Kristuses saanud.
See on lausa uskumatu!
Oleme rääkinud õigusest; sellest, et oleme Jumala lapsed.
Kõik see on kingitus!
Me mõtleme alati sel viisil: "Issand, mida ma saaksin teha?
Näita mulle, mida ma saaksin teha?
Kuidas ma saaks Sind teenida? Kas olen teinud mingeid vigasid?
Mida ma saan teha? Mida ma peaksin tegema?"
Jüngrid mõtlesid samamoodi.
Loen Johannese evangeeliumist 6:28
Siis nad ütlesid talle (Jeesusele):
Mida me peame ette võtma, et teha Jumala tegusid?”
"Issand näita meile, mida meie peaksime tegema!"
Jeesus vastas: See ongi Jumala tegu,
et te usute temasse, kelle ta on läkitanud.”
Jeesus ei andnud pikka nimekirja asjadest, mida tuleks teha.
Ta ütles umbes nii: "Rahunege maha!
See ongi Jumala tegu,
et te usute temasse, kelle ta on läkitanud.”
See paneb kogu ristiusu täiesti erinevasse fookusesse,
kui näeme, et tegu on kingitusega.
Küsimus pole sinu ja minu suurtes tegudes ja saavutustes,
vaid suurtes tegudes ja kingituses, millega Jeesus on hakkama saanud.
Ka pääste on kingitus.
Jeesus on kingitus ja pääste kohta öeldakse nii,
kui Jeesus kohtub patuse naisega (Johannese evangeeliumis 4:10):
Kui sa ainult teaksid Jumala kinki
ja kes see on, kes sulle ütleb: Anna mulle juua!,
siis sa paluksid teda ning tema annaks sulle elavat vett.”
Kiri Roomlastele 6:23 "Sest patu palk on surm,
aga Jumala armuand on igavene elu Kristuses Jeesuses, meie Issandas."
See mõte jätkub kirjas Efeslastele 2:8
"Sest teie olete armu läbi päästetud usu kaudu -
ja see ei ole teist enestest, vaid see on and Jumalalt"
Oleme armust päästetud usu kaudu ja see on Jumala kingitus.
Kingitus.
"Mitte tegudest, et ükski ei saaks kiidelda."
See on tasuta.
Pääste on rõõmusõnum. Ka Jeesus ütles Samaaria naisele:
"Kui sa vaid teaksid, milline kingitus mul on sulle!
Mul on imetore varandus su jaoks!"
Pääste on tasuta.
See on kingitus ja armuand igaühele, kes usub.
Vaatasin järele, mida sõna "pääste" tähendab.
Algkeelne sõna on "sozo". - Jälle see hea sõna!
See on Jumala kingitus - armust olete päästetud (sozo).
See ei tähenda üksnes Taevasse pääsemist.
See sõna katab kogu meie elu.
"Sozo" tähendab: olete vabastatud, olete kaitstud ja tervendatud.
"Sozo" tähendab päästetud ja tervendatud samas sõnas.
Halleluuja!
Teid on tehtud terviklikuks.
Meid on juba armust "sozotud" ehk tehtud terviklikuks.
Vabastatud, kaitstud, tervendatud.
Jeesus on seda juba teinud ja ma saan selle tasuta vastu võtta.
Ilma mingi tasuta, üksnes usu kaudu.
Markuse evangeeliumis öeldakse: "Usu vaid!" Lihtsalt usu. Usu vaid.
Jeesus on seda juba teinud ja meie võtame selle vastu.
Kui seda teemat uurida, siis see muudkui kasvab.
Sellest võiks kirjutada lausa oma kolmanda raamatu.
Mida kõike on Jumal juba meie eest teinud
ja me oleme saanud selle kingitusena. See on lihtsalt mõistetamatu.
See kirjeldab Jumala rikast ja armastavat südant,
mis tahab vaid anda.
Tema on kõik loonud.
Ta on andnud ka sulle kingitusena elu.
Mitte ainult selle elu, vaid kingitusena ka igavese elu.
Ta on andnud kingina ka õiguse.
Õige olemine tähendab Jumalale kõlbamist.
Me sobime. Meil on Jumala ees õige positsioon.
Paljud kristlased püüavad saavutada seda õiget positsiooni Jumala ees,
et kuidagi Talle meelepärane olla, aga vagadus on samuti kingitus.
Piibel ütleb kirjas Roomlastele 5:16 "Ja anniga ei ole nõnda."
Jälle see sõna and ehk kingitus.
"Anniga ei ole nõnda nagu ühe patustanu puhul võiks olla,
sest üheainsa üleastumise järel sai kohtumõistmine surmamõistmiseks,
armuand aga on paljude üleastumiste järel
õigeksmõistmiseks."
Ühe inimese kaudu tuli patt maailma ja üks armuand lepitas kõik patud.
Kristus.
See kirjakoht jätkub: "Jah, ühe inimese üleastumise tõttu
on surm valitsenud kuningana selle ühe kaudu.
Aga seda kindlamini need,
kes saavad armu ülirohkesti ning õiguse anni,
hakkavad valitsema kuningana elus selle ühe - Jeesuse Kristuse - kaudu."
Õiguski on kingitus.
Taevaisa kuulutab õigeks kõik, kes usuvad Kristusesse.
Sa oled õige. See on kingitus. Sa oled sobiv, saad Tema lapseks.
Oled usu kaudu armas ja õige Tema silmis.
Piibel ütleb, et see on usu kaudu, et see oleks armust,
et keegi ei saaks kiidelda, et tema on selle saavutanud.
"Mina sain ise õigeks!" Ei. Sa said õiguse kingituseks.
Küsimus on jällegi selles, mida Jeesus on juba teinud.
Ta on juba ristil surnud. Ta on juba meie patud lepitanud.
Ta on juba pesnud meid puhtaks. Ta tegi seda juba 2000 aastat tagasi.
Ma saan selle lihtsalt tasuta kingina Temalt vastu võtta.
Kas pole hea sõnum? Kas see pole mitte evangeelium?
Rõõmusõnum. - Kõlab küll rõõmusõnumi moodi.
Selline mõte tekib küll, et see jutt võib olla Jumalast.
Jeesus on kingitus. Pääste ja õigus on kingitus.
Ka lapseõigus on kingitus.
Johannese evangeeliumis 1:12 öeldakse:
"Aga kõigile, kes tema vastu võtsid,
andis ta meelevalla saada Jumala lasteks,
neile, kes usuvad tema nimesse"
Kui väike laps saab kingituse, tuleb see vaid vastu võtta.
Ei pea midagi tegema ja ei pea selle kingi eest maksma.
Kui sünnipäevakingi eest peaks maksma, oleks küll veider.
Kingitus võetakse lihtsalt vastu.
Oled ehk näinud last kinki avamas - pakkepaber lendab kahte lehte.
Ka siin öeldakse: "Kõigile, kes Tema vastu võtsid".
Kõigile, kes lihtsalt võtsid selle kingituse vastu,
andis Jumal meelevalla saada Tema lapseks.
Jumal andis selle jõu. Meil on nii hea Jumal!
Igaüks, kes on võtnud Jeesuse vastu, on juba õige ja Jumala armas laps.
Kiri Galaatlastele 3:26
"Nüüd te olete kõik usu kaudu Jumala lapsed Kristuses Jeesuses."
1 Johannese 3:2 "Armsad, me oleme nüüd Jumala lapsed."
Esimene kiri Tessalooniklastele 5:5 "Teie kõik olete ju valguse lapsed."
Me oleme juba valguse lapsed ja päeva lapsed.
"Me ei ole öö ega pimeduse lapsed."
Me oleme juba Jumala lapsed.
- See läheb aina paremaks! Kas räägin veel kingitustest?
Räägi pealegi!
Ka Püha Vaim on kingitus.
Ka minult on küsitud,
kui palju ja mida tuleks teha, et saada Püha Vaimuga täidetud?
Kas peaksin paastuma, palvetama ja lugema Jumala Sõna rohkem?
Käima koguduses rohkem?
Kõik need asjad on imelised,
aga ükski neist ei tee sind õigemaks, imelisemaks ega paremaks,
vaid need aitavad ainult kaasa.
Need aitavad meil püsida vabana, aga need ei tee meid õigeks.
Me oleme juba õiged Kristuses.
Kui oleme õiged, siis ka tahame lugeda Piiblit ja käia koguduses,
aga need pole tingimused, mis tuleb enne ära täita.
Püha Vaim ei tule ka selle peale, kui keegi on piisavalt pingutanud.
Kui loed Apostlite tegude raamatut, näed, kuidas 2.peatükis
kohtab Peetrus kristlasi, kes on saanud usklikuks,
aga pole veel saanud Püha Vaimuga ristitud.
Nad küsivad temalt, mida neil tuleks siis teha?
"Kuidas me saame Püha Vaimu?"
Võib-olla nad nägid, kuidas Peetrus keeltes palvetas.
Peetrus ei vastanud küsimusega: "Kaua te olete usklikud olnud?
Nädala? Kaks nädalat? Sellest ajast küll ei piisa!
Kui palju oled paastunud? Kui palju oled palvetanud?
See ei kõlba kuhugile!"
Ei. Peetrus ütles hoopis nii:
Parandage meelt
ja igaüks teist lasku ennast ristida Jeesuse Kristuse nimesse
oma pattude andekssaamiseks."
Nad ei olnud siis veel võtnud Jeesust vastu ega ristitud.
Aga mis siis juhtub, kui nad on Jeesuse vastu võtnud?
"Ning siis te saate Püha Vaimu anni."
Te saate Püha Vaimu anni.
Ilmutuse raamatus üteb Jeesus nii kaunilt:
"Ja ta ütles mulle: See on sündinud!
Mina olen A ja O, alfa ja oomega, algus ja ots.
Mina annan janusele ilma tasuta eluvee allikast."
See tuletab meelde kirjakohta, kus Jeesus rääkis nii:
"Kui nüüd teie, kes olete kurjad, oskate anda häid ande oma lastele,
kui palju enam teie Isa, kes on taevas,
annab head neile, kes teda paluvad!"
Teises kirjakohas öeldakse: "Kui palju enam annab Isa taevast
Püha Vaimu neile, kes teda paluvad!”
Püha Vaim valati välja esimesel Nelipüha päeval.
Siis valati Püha Vaim siia maailma jüngrite peale.
Siis tuli Püha Vaim. See sündis seega juba siis.
Püha Vaim tuli juba siis ja nüüd me saame Ta vastu võtta.
Kõik, kes me seda soovime, võime Ta vastu võtta.
Igaüks, kes usub Jeesusesse.
Igaüks, kes soovib, saab Ta vastu võtta.
Püha Vaim on juba välja valatud ja me saame selle kingi vastu võtta.
Ka mina ei teinud midagi erilist, kui hakkasin keeltes rääkima.
Ma palusin seda ja minu eest palvetati.
Üks pastoritest pani mulle käed peale
ja see lihtsalt tuli.
Ei mingit nädalate viisi palvetamist ja paastumist.
See oli kingitus. Püha Vaim on kingitus.
Piibel räägib veel kingitustest. See raamat on kingitusi täis.
Piibel räägib ka armuandidest.
Kui selle nimi on armuand, kas seda siis võib välja teenida?
Armu ja andi ei saa ju välja teenida.
Esimeses kirjas Korintlastele alates 12:1 kirjutab Paulus:
"Vaimuandide suhtes, vennad, ei taha ma jätta teid teadmatusse."
"Ühele (antakse) usku sessamas Vaimus,
teisele aga tervendamise armuande ikka samas Vaimus;
ühele väge imetegudeks, teisele prohvetlikku kuulutamist,
kolmandale võimet eristada vaime;
ühele mitmesuguseid võõraid keeli, teisele aga keelte tõlgendamist.
Aga kõike seda teeb üks ja sama Vaim,
jagades igaühele eriosa, nõnda nagu tema tahab."
Me näeme siin taas, et kõik need vaimuannid:
tervendamisand, keeltega rääkimine ja kõik need, on kingitused.
Need ei ole asjad, mida sina ja mina võime välja teenida.
Need pole asjad, mida saame teatud vaimulikule tasemele jõudes.
Need pole mingid ordenid, mida saab rinda panna siis,
kui oled õppinud keeltega rääkima ja oled teatud taseme kristlane.
Et kui saad tervendamise armuanni, siis oled juba tõeline edasijõudnu.
See ei ole nii.
Me ei saa aurahasid rinda,
isegi, kui Püha Vaim meie kaudu teeks ükskõik, mis imetegusid.
Me ei saa nende armuandide tomimise eest
mingit au endale.
Need on Jumala armuannid
ja Tema tegutseb meie kaudu nagu Piiblis öeldakse -
nii nagu Tema tahab.
Piibel ütleb küll seda, et peame neid ande taotlema.
Peame paluma ja otsima neid.
Piibel ei ütle, et saame need siis, kui oleme piisavalt tublid.
Olen näinud inimesi tervenevat, kui vastpöördunu palus nende eest
ja äsja Jeesuse vastu võtnut, kes kohe hakkas keeltes rääkima,
kui Püha Vaim teda täitis.
Need pole asjad, mida peame püüdma saavutada,
või kuidagi välja teenida.
Need on armuannid. Kingitused.
Siis saab Jumal kogu au ja meie püsime vabadena.
Lugesin kord lastejuttu väikesest tüdrukust aasal.
Ta keksles rõõmsalt ringi ja ütles oma emale:
"Ema, ema! Kes need kaunid lilled on teinud?
Ema, kes tegi need liblikad? Kes tegi need kollased liblikad?
Kes tegi need sinised liblikad? Ema, kes tegi kõik need puud?
Kes on teinud päikesekiired? Kes on teinud kastepiisad?
Ema, kes on teinud kogu selle imelise maailma?"
Ema võttis väikese tüdruku sülle ja ütles talle: "Kallis!
Selle, kes selle kõik on teinud, nimi on Tasuta."
Rootsi keeles kõlab see ilusasti: "Hans namn är gratis"
Tema nimi on "Tasuta".
See, mida Tema meile annab, on täiesti tasuta.
See ei ole selline asi, mille eest saame kuidagi maksta.
See pole selline asi, mille eest Ta ootab meilt tasu.
See on Tema nimi - Tasuta.
Mulle meenub kunstnik Miina Äkkijyrkkä.
Tema ütles nii:
"See mis inimest õieti rahuldab, on see, mida Jumal on loonud.
Jumala loodud asjad:
loodus, rahu, armastus, rõõm, inimsuhted.
Need asjad rahuldavad inimest ja need kõik on tasuta.
See on tõsi.
Maali vaadates, võid ikka näha midagi, mis ei meeldi.
Looduses maastikku vaadates, näed ühtlaselt kaunist vaadet.
Tõsi ta on.
Oleme seega saanud tasuta kingina Jeesuse ja pääste.
Õigus on tasuta and,
lapseõigus, Püha Vaimuga ristimine ja armuannid
on samuti kõik tasuta annid.
Meil pole seega teha midagi muud, kui lihtsalt võtta need vastu.
Kui asi piirduks sellega, võiksime juba hõisata ja pidutseda.
Võiksime elu lõpuni tänada ainuüksi juba nende asjade eest.
Mõelda vaid - igavene elu on tasuta and!
Aga asi ei piirdu vaid sellega. Jumala headus on mõõtmatu!
Kuula, mida Issand ütleb kirjas Roomlastele 8:32
"Tema, kes oma Poegagi ei säästnud,
vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
Kuidas ta ei peaks siis koos Pojaga meile kõike muudki kinkima?
Kui kõik on juba antud - igavene elu on saadud tasuta,
tahab Jumal anda veel kõike muudki kingitusena sulle ja mulle.
Jumal ei ole kitsi.
Ta ei mõtle nii: "Ma olen neile piisavalt kinkinud!
Andsin sellele inimesele viis aastat tagasi kingituse.
Nüüd ma enne kümmet aastat ei tee talle ühtegi kingitust!"
Jumal ei ole selline!
Tema on helde andja igaühele, kes Teda appi hüüavad.
Kirjakohas, mida esimeseks lugesin, öeldakse veel nii:
"Ei ole ju erinevust juudi ja kreeklase vahel,
sest seesama Issand on kõikide Issand,
rikas kõikide heaks, kes teda appi hüüavad."
Pole vahet, kas oled kreeklane, juut, mees, naine, laps või vanur.
Vahet pole, millisest kultuurist sa tuled.
Jumal on rikas andja kõigi jaoks ja tahab anda meile kõike muudki.
Teine kiri Korintlatele 9:8 ütleb:
"Jumal on vägev andma teile kogu armu rikkalikult,
et teil ikka oleks kõike küllaldaselt
ning et te oleksite rikkad iga hea teo tarvis."
Tunnen eneses lausa,
kuidas Jumal tahab murda ka minus endas vale arusaama,
mis takistab mind uskumast,
et Jumal tõesti tahab anda mulle kõike,
mida ma eluks ja jumalakartuseks vajan.
Miks Ta seda tahab? Sest Tema on helde andja.
Ta lihtsalt on rikas ja helde andja.
Jumal tahab, et me kõik usuksime seda
ja julgeksime seda Temalt paluda.
Taevas on avatud.
Taevas on olnud juba pikka aega avatud.
Taevas on avatud. Vahevaip on katki kärisenud.
Takistused, mis olid varem minu ja Jumala vahel
on kõrvaldatud Jeesuses Kristuses.
Piibel ütleb, et see on lõpetatud. Kristus murdis need takistused.
Minu ja Jumala vahel ei ole enam mingeid takistusi.
Teine Peetruse kiri 1:3 ütleb nii:
"Tema jumalik vägi on meile kinkinud kõik,
mis on vajalik eluks ja vagaduseks"
Ta on kinkinud meile kõik, mida eluks ja jumalakartuseks vaja.
Tema tundmise kaudu,
kes meid on kutsunud omaenese kirkuse ja väärikusega."
Ja see kirjakoht jätkub veel: "Sel viisil on meile kingitud
kõige kallimad ja suuremad tõotused."
Kõik see, mis peitub Tema tõotustes.
Piibel on täis Tema tõotusi ja kõige selle on Ta kinkinud meile.
"...et te nende kaudu võiksite põgeneda kaduvusest,
mis valitseb maailmas himude tõttu,
ja saada jumaliku loomuse osaliseks."
Viimaseks kirjakohaks on Luuka evangeelium 15:31
Jeesus jutustab tähendamissõna ja ütleb isa läbi vanemale vennale,
kes ütleb isale, et ta pole saanud pidu ega uhkeid riideid.
"Isa ütles talle: Poeg (tütar), sina oled alati minu juures,
ja kõik, mis on minu, on sinu oma."
Piibel ütleb: "Mis sul on, mida sa ei oleks saanud?
Aga kui sa selle oled saanud,
mis sa siis kiitled, otsekui sa ei oleks seda saanud?"
Me ei või kiidelda millegi üle!
Matteuse evangeeliumis 10:8 jätkub seesama mõte veel:
"Tehke terveks haigeid, äratage üles surnuid,
tehke puhtaks pidalitõbiseid, ajage välja kurje vaime!
Muidu olete saanud, muidu andke!"
Aga nüüd palvetame.
Tänu, Taevaisa, kõige eest, mida oled teinud meie eest!
Tänu, Jeesus, et Sinu kaudu oleme saanud võrratuid kingitusi!
Oleme õigeksmõistetud, oleme saanud igavese elu.
Pääste ja tervenemine kuuluvad kõik meile kingina!
Tänu, Taevaisa, et me ei saa kiidelda,
vaid, nagu Sa ütled, saame muidu ka anda
kõike seda, mida oleme kingitusena saanud!
Tänu, et annad meile kõigile julguse paluda Sinult,
kui meil on millestki puudus.
Tänu, Issand, et annad ja valad rikkalikult välja oma ande
meie peale
ja me saame neid kingina jagada,
kuna oleme ise nii palju kingitusena saanud!
Tänu, Issand, et andes saame juurde
ja Sa õnnistad meid kõiki oma rohke taevaliku õnnistusega!
Tänu, Issand, Sinu headuse eest! Jeesuse nimel, aamen.
Tahame tänada kõiki vaatajaid.
Oleme saanud teilt toredat tagasisidet.
Aitäh selle eest!
Kui soovid olla osaline meie kristliku kooli toetamises,
võid minna meie kodulehele: www.kristillinenkoulu.org
Sealt saad lisainfot meie teenistuse kohta,
meie koolitöö ja lasteaia kohta. Mine sellele lehele ja vaata!
Kui soovid toetada TV7 tööd ja selle saate tegemist,
võid helistada annatusnumbrile 900177 (Kõne maksab Eestis 7).
Võid kasutada ka kontonumbreid, mida näed saate lõppedes ekraanil.
Kui Sa pole veel ostnud mu suurepäraseid raamatuid,
siis ka neid võib Soomes tellida TV7 või meie endi kaudu.
Lugejate tagasiside sõnul on need väga julgustavad.
Ole õnnistatud Jeesuse nimel! Aamen.
TV7 annetustelefon 900 1777 (7 eur) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin